ประกาศกรมการขนส่งทางบกประกาศกรมการขนส่งทางบกเรื่องกำหนดหลักเกณฑ์ วิธีการ ระยะเวลา และเงื่อนไขการประมูลหมายเลขทะเบียนซึ่งเป็นที่ต้องการหรือเป็นที่นิยมของประชาชนตามพระราชบัญญัติรถยนต์พ.ศ. ๒๕๒๒ ตามที่ได้มีประกาศกรมการขนส่งทางบกเรื่อง กำหนดหลักเกณฑ์ วิธีการ ระยะเวลา และเงื่อนไขการประมูลหมายเลขทะเบียนซึ่งเป็นที่ต้องการหรือเป็นที่นิยมของประชาชนตามพระราชบัญญัติรถยนต์ พ.ศ. ๒๕๒๒ ลงวันที่ ๓๐ กรกฎาคม ๒๕๔๖และที่แก้ไขเพิ่มเติมลงวันที่ ๑๗ พฤษภาคม ๒๕๔๗ ไว้แล้วนั้นเพื่อให้การประมูลหมายเลขทะเบียนซึ่งเป็นที่ต้องการหรือเป็นที่นิยมของประชาชนตามพระราชบัญญัติรถยนต์พ.ศ. ๒๕๒๒ มีความเหมาะสมยิ่งขึ้น อาศัยอำนาจตามความในมาตรา ๑๐/๑แห่งพระราชบัญญัติรถยนต์ พ.ศ. ๒๕๒๒ แก้ไขเพิ่มเติมโดยพระราชบัญญัติรถยนต์ (ฉบับที่๑๒) พ.ศ. ๒๕๔๖ อธิบดีกรมการขนส่งทางบกจึงเห็นสมควรแก้ไขเพิ่มเติมหลักเกณฑ์ วิธีการระยะเวลา และเงื่อนไขการประมูลหมายเลขทะเบียน ดังนี้ข้อ ๑ ให้ยกเลิก(๑)ประกาศกรมการขนส่งทางบก เรื่อง กำหนดหลักเกณฑ์ วิธีการระยะเวลาและเงื่อนไขการประมูลหมายเลขทะเบียนซึ่งเป็นที่ต้องการหรือเป็นที่นิยมของประชาชนตามพระราชบัญญัติรถยนต์พ.ศ. ๒๕๒๒ ลงวันที่ ๓๐ กรกฎาคม ๒๕๔๖(๒)ประกาศกรมการขนส่งทางบก เรื่อง กำหนดหลักเกณฑ์ วิธีการ ระยะเวลาและเงื่อนไขการประมูลหมายเลขทะเบียนซึ่งเป็นที่ต้องการหรือเป็นที่นิยมของประชาชนตามพระราชบัญญัติรถยนต์พ.ศ. ๒๕๒๒ ลงวันที่ ๑๗ พฤษภาคม ๒๕๔๗ข้อ ๒ ในการดำเนินการประมูล ให้มีคณะกรรมการคณะหนึ่งเรียกว่าคณะกรรมการจัดการการประมูลหมายเลขทะเบียนรถเป็นผู้รับผิดชอบในการจัดการประมูลหมายเลขทะเบียนซึ่งเป็นที่ต้องการหรือเป็นที่นิยมในส่วนกลางและจังหวัดที่จัดให้มีการประมูลข้อ ๓การประมูลหมายเลขทะเบียนให้กระทำโดยวิธีการอย่างใดอย่างหนึ่งดังต่อไปนี้๓.๑การเสนอราคาด้วยวาจา (เคาะไม้) ร่วมกับการเสนอราคาผ่านระบบอินเตอร์เน็ต๓.๒การเสนอราคาด้วยวาจา (เคาะไม้) ๓.๓การเสนอราคาผ่านระบบอินเตอร์เน็ต๓.๔การยื่นซองประกวดราคา๓.๕การประมูลด้วยวิธีอื่นตามที่อธิบดีกำหนดในการประมูลตามวรรคแรกกรมการขนส่งทางบกจะใช้วิธีการประมูลหลายวิธีการข้างต้นร่วมกันก็ได้ข้อ ๔ผู้ที่ประสงค์เข้าร่วมประมูลหมายเลขทะเบียนจะต้องลงทะเบียนและแนบเอกสารหลักฐานต่างๆพร้อมวางหลักประกันการประมูลตามประกาศกรมการขนส่งทางบกเกี่ยวกับการดำเนินการประมูลหมายเลขทะเบียนซึ่งเป็นที่ต้องการหรือเป็นที่นิยมของประชาชนข้อ ๕ ผู้เข้าร่วมประมูลจะเสนอราคาและสู้ราคาได้เฉพาะหมายเลขทะเบียนในกลุ่มที่ลงทะเบียนไว้เท่านั้นเว้นแต่จะได้วางหลักประกันในกลุ่มหมายเลขทะเบียนที่มีหลักประกันสูงกว่าสามารถจะเสนอราคาและสู้ราคาในกลุ่มหมายเลขทะเบียนที่มีหลักประกันต่ำกว่าที่ลงทะเบียนไว้ได้ข้อ ๖ผู้เข้าร่วมประมูลย่อมพ้นภาระความผูกพันในราคาที่ตนเสนอเมื่อมีผู้เสนอราคาสูงกว่าข้อ ๗การอนุมัติหมายเลขทะเบียนให้แก่ผู้เสนอราคาสูงสุดจะประกาศให้ทราบทันทีเมื่อเสร็จสิ้นการประมูลหมายเลขทะเบียนนั้นข้อ ๘ ผู้ชนะการประมูลต้องชำระราคาประมูลหมายเลขทะเบียนเป็นเงินสดหรือแคชเชียร์เช็คสั่งจ่ายเข้าบัญชีกองทุนเพื่อความปลอดภัยในการใช้รถใช้ถนนหรือโอนเงินผ่านธนาคารภายใน๑๕ วัน นับตั้งแต่วันถัดจากวันชนะการประมูลหมายเลขทะเบียนนั้นโดยไม่จำต้องบอกกล่าวการชำระเงินให้ผู้ชนะการประมูลทราบหากผู้ชนะการประมูลไม่ชำระเงินราคาหมายเลขทะเบียนที่ประมูลได้ให้ครบถ้วนภายในระยะเวลาที่กำหนดในวรรคแรกกรมการขนส่งทางบกจะริบหลักประกันการประมูลที่ผู้ชนะการประมูลวางไว้ทันทีโดยไม่จำเป็นต้องบอกกล่าวให้ทราบและจะพิจารณาไม่ให้เข้าร่วมประมูลหมายเลขทะเบียนอีก เว้นแต่เมื่อได้นำหมายเลขทะเบียนนั้นออกประมูลใหม่จนคุ้มกับราคาประมูลหมายเลขทะเบียนเดิมหรือผู้ชนะการประมูลจะได้ชำระครบถ้วนแล้วหลักประกันการประมูลที่ผู้ชนะการประมูลวางไว้ให้ถือเป็นส่วนหนึ่งของการชำระราคาหมายเลขทะเบียนที่ประมูลได้ผู้ชนะการประมูลที่ประสงค์จะขอขยายระยะเวลาการชำระราคาประมูลได้ตามวรรคแรกจะต้องชำระราคาประมูลไม่น้อยกว่าร้อยละ๕๐ ของราคาที่ประมูลได้และให้อธิบดีหรือผู้ซึ่งอธิบดีมอบหมายพิจารณาขยายระยะเวลาชำระราคาประมูลได้ตามเหตุผลและความจำเป็นข้อ ๙ผู้ชนะการประมูลต้องใช้สิทธิในหมายเลขทะเบียนรถที่ชนะการประมูลโดยนำไปแสดงยื่นขอจดทะเบียนรถหรือนำหมายเลขทะเบียนนั้นไปใช้กับรถภายใน๑๘๐ วัน นับตั้งแต่วันถัดจากวันชนะการประมูลหมายเลขทะเบียนนั้นหากผู้ชนะการประมูลไม่ใช้สิทธิในหมายเลขทะเบียนรถตามระยะเวลาที่กำหนดในวรรคแรกถือว่าผู้ชนะการประมูลได้สละสิทธิในหมายเลขทะเบียนที่ประมูลได้กรมการขนส่งทางบกจะริบเงินที่ผู้ชนะการประมูลได้ชำระราคาหมายเลขทะเบียนไว้แล้วโดยไม่จำต้องบอกกล่าวให้ทราบให้อธิบดีหรือผู้ซึ่งอธิบดีมอบหมายมีอำนาจขยายระยะเวลาการใช้สิทธิในหมายเลขทะเบียนได้ตามเหตุผลและความจำเป็นข้อ ๑๐ ผู้ที่ไม่ชนะการประมูล สามารถขอรับหลักประกันการประมูลคืนได้ที่สถานที่จัดการประมูลหรือกรมการขนส่งทางบกภายในวันที่จัดการประมูล หรืออย่างช้าไม่เกิน ๒ วันทำการถัดไปหากไม่มารับหลักประกันคืนภายในระยะเวลาที่กำหนดกรมการขนส่งทางบกจะคืนหลักประกันดังกล่าวโดยโอนผ่านธนาคารตามที่ได้แจ้งไว้ขณะลงทะเบียนทั้งนี้ ค่าธรรมเนียมและค่าใช้จ่ายในการโอนหลักประกันดังกล่าวผ่านธนาคารจะหักออกจากหลักประกันการประมูลนั้นข้อ ๑๑ หมายเลขทะเบียนใดที่นำออกประมูลแล้วผู้ชนะการประมูลไม่ชำระราคาให้ครบถ้วนภายในระยะเวลาที่กำหนดในข้อ ๘หรือไม่ใช้สิทธิในหมายเลขทะเบียนรถที่ชนะการประมูลภายในระยะเวลาที่กำหนดในข้อ ๙กรมการขนส่งทางบกจะนำหมายเลขทะเบียนนั้นออกประมูลใหม่ได้อีกไม่เกิน ๓ ครั้งข้อ ๑๒หมายเลขทะเบียนใดที่นำออกประมูลแล้วไม่มีผู้เข้าประมูลหรือหมายเลขทะเบียนที่นำออกประมูลใหม่ในข้อ ๑๑และไม่มีผู้เข้าประมูลหรือผู้ชนะการประมูลทำผิดหลักเกณฑ์หรือเงื่อนไขที่กรมการขนส่งทางบกกำหนดกรมการขนส่งทางบกจะนำหมายเลขทะเบียนนั้นไปออกให้กับรถที่นำมารับการจดทะเบียนโดยปกติต่อไปข้อ ๑๓คณะกรรมการจัดการประมูลหมายเลขทะเบียนรถสงวนสิทธิ์ที่ยกเลิกผลประมูลหมายเลขทะเบียนใดๆแม้จะได้ประกาศไปแล้วก็ตาม หากเห็นว่าการดำเนินการประมูลเป็นไปโดยไม่โปร่งใสไม่เป็นธรรม หรือมีเหตุจำเป็นอื่นๆที่ทำให้การดำเนินการจัดการประมูลเป็นไปด้วยความไม่เรียบร้อย หรือกรณีมีเหตุจำเป็นคณะกรรมการจัดการประมูลหมายเลขทะเบียนรถมีอำนาจสั่งยุติหรือเลื่อนการประมูลออกไปรวมทั้งกำหนดวันประมูลขึ้นใหม่สำหรับแต่ละหมายเลขทะเบียนหรือทั้งหมดข้อ ๑๔ คำวินิจฉัย หรือคำสั่งใดๆของคณะกรรมการจัดการประมูลหมายเลขทะเบียนรถให้ถือเป็นที่ยุติซึ่งผู้ประมูลต้องยอมรับและปฏิบัติตามข้อ ๑๕ในกรณีที่ผู้ชนะการประมูลได้รับแผ่นป้ายทะเบียนที่ได้จากการประมูล (แบบ Graphic)ไปแล้ว และได้ทำแผ่นป้ายทะเบียนดังกล่าวชำรุดหรือสูญหายเมื่อขอให้กรมการขนส่งทางบกออกแผ่นป้ายทะเบียนที่ได้จากการประมูล (แบบ Graphic)ใหม่ เจ้าของรถต้องชำระราคาค่าแผ่นป้ายทะเบียนตามราคาต้นทุนการผลิตทั้งนี้ ตั้งแต่บัดนี้เป็นต้นไป[๑]ประกาศณ วันที่ ๒๑ กันยายน พ.ศ. ๒๕๔๗ปิยะพันธ์ จัมปาสุตอธิบดีกรมการขนส่งทางบกพรพิมล/พิมพ์๒๘มีนาคม ๒๕๔๘ธัญกมล/ศุภสรณ์/ตรวจ๒๒เมษายน ๒๕๔๘A+B[๑] รก.๒๕๔๗/พ๑๒๑ง/๓๒/๒๗ตุลาคม ๒๕๔๗